హనుమాన్ బెనివాల్

హనుమాన్ బెనివాల్ (జననం 1972 మార్చి 2) భారతీయ రాజకీయ నాయకుడు, రైతు ఉద్యమ నాయకుడు. ఆయన  రాజస్థాన్ రాష్ట్రంలోని నాగౌర్ లోక్‌సభ నియోజకవర్గం నుండి 17వ లోక్‌సభలో పార్లమెంటు సభ్యునిగా పనిచేస్తున్నాడు. జైపూర్‌లో, ఆయన 2018 అక్టోబర్‌ 29న ఏర్పడిన రాష్ట్రీయ లోక్‌తాంత్రిక్ పార్టీ వ్యవస్థాపకుడు, అధ్యక్షుడు, జాతీయ కన్వీనర్ కూడా.

 ప్రారంభ జీవితం 
ఆయన 1972 మార్చి 2న రాజస్థాన్‌లోని నాగౌర్ జిల్లాలోని బరంగావ్ గ్రామంలో రామ్‌దేవ్, మోహినీ దేవి దంపతులకు జన్మించాడు. ఆయన 1993లో రాజస్థాన్ విశ్వవిద్యాలయం నుండి బ్యాచిలర్ ఆఫ్ ఆర్ట్స్ డిగ్రీతో పట్టభద్రుడయ్యాడు. 1998లో, ఆయన ఎల్.ఎల్.బి కూడా పూర్తి చేసాడు. అతని తమ్ముడు నారాయణ్ బెనివాల్ కూడా రాజకీయ నాయకుడె.

 అసెంబ్లీ నిరసన 
2017 ఏప్రిల్ 25న, మూడు వేర్వేరు శాఖలకు సంబంధించినవి కావడంతో ఆయన ప్రశ్నలను స్పీకర్ కైలాష్ మేఘవాల్ రద్దు చేసాడు. దీంతో ఆయన స్పీకర్ వెల్ వద్దకు వెళ్లి పేపర్లు చింపి, పార్లమెంట్ వ్యవహారాల మంత్రి రాజేంద్ర రాథోడ్‌పై విమర్శలు గుప్పించారు.

 రైతు నిరసన 
2020లో, ఆయన రైతు బిల్లులకు వ్యతిరేకంగా ఢిల్లీలో జరిగిన నిరసనలో పాలుపంచుకున్నాడు, ఇవి రైతు వ్యతిరేకమని నినదించాడు. తాను లోక్‌సభలో ఉండి ఉంటే వ్యవసాయ బిల్లులను చించివేసి ఉండేవాడినని అని వాఖ్యలు చేసాడు.

 రాష్ట్రీయ లోక్ తాంత్రిక్ పార్టీ 
2018 అక్టోబరు 29న, ఆయన రాష్ట్రీయ లోక్ తాంత్రిక్ పార్టీని స్థాపించాడు, ఈ ప్రక్రియలో దాని అధ్యక్షుడు జాతీయ కన్వీనర్ అయ్యాడు. భారత జాతీయ కాంగ్రెస్, భారతీయ జనతా పార్టీలతో పాటు రాజస్థాన్‌ రాష్ట్రంలో విజయవంతమైన మరొక పార్టీగా రాష్ట్రీయ లోక్‌తాంత్రిక్ పార్టీ మారింది.

 వ్యక్తిగత జీవితం 
ఆయన 2009 డిసెంబరు 9న కనికా బెనివాల్‌ను వివాహం చేసుకున్నాడు, వీరికి ఒక కుమారుడు, కుమార్తె ఉన్నారు.

ఆయన రాజస్థానీ జానపద దైవం వీర్ తేజ అనుచరుడు, శిష్యుడు.

 మూలాలు 
వర్గం:1972 జననాలు
వర్గం:రాజస్థాన్ ఎమ్మెల్యేలు 2013–2018
వర్గం:భారత ఎంపీలు 2019–ప్రస్తుతం
వర్గం:రాష్ట్రీయ లోక్తాంత్రిక్ పార్టీ రాజకీయ నాయకులు
వర్గం:రాజకీయ నాయకులు
వర్గం:రాజస్థాన్ రాజకీయ నాయకులు
వర్గం:రాజస్థాన్ నుండి ఎన్నికైన లోక్‌సభ సభ్యులు